ΣΤΡΙΠΤΙΤΖΑΔΙΚΟ
Τι θέλεις; Λεφτά;
Έχω λεφτά. Ο μπαμπάς μου έχει.
Αυτό είναι το πρόβλημα με σας τους άντρες. Πάντα νομίζετε ότι το θέμα είναι το χρήμα.
Μα το θέμα είναι η δύναμη. Και τη δύναμη που ψάχνω εγώ
δεν μπορείς να μου τη δώσεις.
Περίμενε.
Πολλή δουλειά απόψε, αστυνόμε.
Εμένα μου λες; Λουτρό αίματος.
Μόνο οι σωματοφύλακες έχουν ξεριζωμένες καρδιές.
Και όλοι είναι πρώην στρατιωτικοί,
από την ίδια μονάδα.
Οι Σκελετοί.
Αναγνωρίσαμε τα τατουάζ, αφεντικό.
Τους έστελναν νότια.
Εντελώς παλαβοί. Ειδικά ο διοικητής τους.
Άκουσα ότι αποστρατεύτηκε όταν πήγε στραβά μια επιχείρηση.
Δες αν οι στρατιωτικές επαφές σου μπορούν να τον βρουν.
Θα του κάνουμε μια επίσκεψη.
Έγινε, αφεντικό. Θα σε ενημερώσουμε μόλις μάθουμε.
Πιστεύεις ότι οι σωματοφύλακες ήταν ο στόχος;
Θα δούμε.
Να το κάνω εγώ, μπαμπά;
Η βασική ύποπτος.
Σου φαίνεται γνωστή;
Μπορώ να ψάξω τα αρχεία, αλλά θα πάρει χρόνο.
Μπαντάι. Πουτέ.
Η μυρωδιά είναι ακόμα έντονη. Θα τη βρούμε.
Χρειάζομαι ένα ποτό.
Συνταγματάρχη Χιντάλγκο.
Είστε καλά;
Συνταγματάρχη.
Πιστεύουμε ότι κάποιος δολοφονεί στρατιώτες της μονάδας σας.
Χάθηκαν.
Αν κινδυνεύει η ζωή σας…
Η γυναίκα μου κι η οικογένειά μου χάθηκαν.
Θα πουν ότι με άφησαν, αλλά εγώ ξέρω την αλήθεια.
Η Ραμόνα ήταν.
Αυτή η γυναίκα;
Ο διάβολος ο ίδιος.
Η συμμορία της δολοφονούσε τους άντρες μου επί μήνες,
πριν εντοπίσουμε τον καταυλισμό τους.
Αλλά, όπως όλοι οι αντάρτες, είχαν τις προκαταλήψεις τους.
Πίστευαν ότι μπορούσαν να καλέσουν τις δυνάμεις του πολέμου.
Ένα τελετουργικό αίματος.
Τελετουργικό θανάτου.
Οπότε, την κάνατε τρόπαιο.
Ένα αρρωστημένο έπαθλο για άντρες κυριευμένους
από αίμα, από πόθο, από πόλεμο.
Δεν καταλάβαμε τι είχαμε κάνει ώσπου…
Ήταν αιχμάλωτη.
Αυτό δεν σας κάνει στρατιώτες,
σας κάνει δειλούς.
Δεν καταλαβαίνετε!
Η δύναμη του τελετουργικού είχε δηλητηριάσει το μυαλό μας,
είχε κυριεύσει τη θέλησή μας.
Μέχρι να ξανάρθουμε στα λογικά μας, είχε δραπετεύσει.
Συνταγματάρχη, οι άντρες σας πέθαναν.
Δολοφονήθηκαν από μια γυναίκα που θέλει εκδίκηση για όσα κάνατε.
Αν είστε ο επόμενος στόχος της…
Ας έρθει, τότε!
Σκότωσα τους άντρες της κι εκείνη τους δικούς μου.
Μα ο θάνατος έρχεται για όλους μας.
Κάποτε θα έρθει και για σένα.
Και για τους δυο σας.
Μπαμπά;
Μην ανησυχείς, Άλεξ. Τελειώσαμε.
ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
ΒΑΣΙΖΕΤΑΙ ΣΤΗΝ ΦΙΛΙΠΠΙΝΕΖΙΚΗ ΣΕΙΡΑ ΒΙΒΛΙΩΝ ΚΟΜΙΚ ΤΡΕΣΕ
ΑΠΟ ΤΟΝ ΜΠΟΥΤΖΕΤΤΕ ΤΑΝ ΜΕ ΕΙΚΟΝΟΓΡΑΦΗΣΗ ΤΟΥ ΚΑΤΖΟ ΜΠΑΛΝΤΙΣΙΜΟ
Πρόσεχε το κεφάλι του.
Αλεξάντρα, ευχαριστώ που ήρθες.
Χαρά μου να βοηθήσω, αστυνόμε,
αλλά τα τροχαία δεν είναι ο τομέας μου.
Τρίτη κόντρα αυτόν τον μήνα που καταλήγει σε τροχαίο.
Και τρίτη φορά
που το νικητήριο αμάξι εξαφανίζεται.
Ούτε τα μπλόκα ούτε τα περιπολικά βρήκαν τίποτα. Λες κι εξαφανίστηκε.
Δεν ήξερα ότι γίνονταν ακόμα κούρσες εδώ.
Εύχομαι να μη γίνονταν.
Το ίδιο κι ο θείος μου.
Αλεξάντρα. Από δω ο ανιψιός μου, ο Μάρκο.
Από την 5η Μεραρχία Πεζικού Φιλιππίνων.
Είναι φίλος με το θύμα, τον Τζέι Πι Λόρκα.
Δεν βγάζει νόημα.
Ο Τζέι Πι κάνει κούρσες από παιδί.
Δεν θα ανατρεπόταν έτσι.
Ίχνη αλόγου.
Φαίνεται ότι είχε συνεπιβάτη, ένα κορίτσι.
Πήγαινε παντού με την κοπέλα του, την Κορίν.
Της τηλεφώνησα, αλλά εξαφανίστηκε κι αυτή.
Οι μάρτυρες είδαν το θύμα με ένα κορίτσι πριν την κούρσα.
Η Κορίν δεν θα άφηνε τον Τζέι Πι, ειδικά πριν από κούρσα.
Ούτε ίχνη ούτε πτώμα.
Ίσως την απήγαγαν.
Αγόρια, δεν είναι ώρα να πιάσετε φιλίες με τους ντόπιους.
Δεν είναι τυχαίες ντόπιες, αφεντικό.
Είναι μάρτυρες.
Είμαι η Χάνα.
Κι εγώ η Άμι.
Είστε άνθρωποι του ανέμου.
-Ναι. -Ναι.
Μας αρέσουν πολύ οι κούρσες. Όσο πιο γρήγορο το αμάξι, τόσο καλύτερα.
Μας αρέσει ιδιαίτερα εκείνο το μπλε αγωνιστικό.
-Είδατε τον άλλο οδηγό; -Ναι.
Ψηλός, σκοτεινός, μυστηριώδης τύπος, γεμάτος κτηνώδη ενέργεια.
Είχε ιπποδύναμη, αν μας πιάνεις.
Ξέρω πού να ψάξω την αγνοούμενη.
Συγγνώμη, κυρία, είστε στον λάθος όροφο,
αυτός είναι μόνο για τα στελέχη.
Ήρθαμε για τον σενιόρ Αρμάναζ.
-Έχετε ραντεβού; -Είναι επείγον.
Όλα τα θέματα του σενιόρ είναι επείγοντα.
Οπότε, αν δεν έχετε ραντεβού, η ασφάλεια θα…
Ο σενιόρ Αρμάναζ θα σας δει τώρα.
Ευχαριστώ.
Μόνο εσάς, κυρία.
Σενιόρ Αρμάναζ, Μεγάλε Επιβήτορα και άρχοντα των Τικμπάλανγκ,
ευχαριστώ που με δεχτήκατε.
Είσαι πεισματάρα, μικρή Τρέσε.
Σαν τον πατέρα σου.
Ελπίζω ότι το ζήτημα που μου φέρνεις είναι άξιο του χρόνου μου…
για το καλό σου.
Με συγχωρείτε, σενιόρ, μα έχω λόγους να πιστεύω
ότι ένα μέλος της φυλής σας έχει πάρει ένα τρόπαιο.
Ένα νέο κορίτσι.
Θέλω μόνο να επιστραφεί ασφαλής.
Αν αυτός που ψάχνεις είναι όντως από τη φυλή μου, θα το χειριστώ εγώ.
Αν κάποιος παίρνει ανθρώπινα τρόπαια, αυτό ανατρέπει την ισορροπία
ανάμεσα στον ανθρώπινο και τον Κάτω Κόσμο.
Βασιλεύω σ' αυτά τα μέρη εδώ και χιλιετίες
και τολμάς να μου κάνεις κήρυγμα;
Δεν θέλω να σας προσβάλω,
αλλά όπως εσείς προσέχετε τη φυλή σας,
έτσι κάνω κι εγώ με τη δική μου.
Ο πατέρας σου θα ήταν περήφανος
που ακολουθείς τα χνάρια του, Αλεξάντρα.
Κρίμα που δεν μπορώ να πω το ίδιο για τον γιο μου τον Μαλίκσι.
Εξαφανίστηκε πριν από εβδομάδες.
Θα μου τον επιστρέψεις, σωστά;
Σας υπόσχομαι, σενιόρ,
ότι όταν βρω το κορίτσι, θα σας επιστρέψω τον γιο σας.
Ξαναπήρε ο Γκερέρο.
Γεμάτη βραδιά, αφεντικό.
Νιώθω ότι ο Κάτω Κόσμος με δοκιμάζει.
Αστυνόμε Γκερέρο, δεν περιμέναμε να σας δούμε τόσο σύντομα.
Λάβαμε μια κλήση για έναν τεχνίτη που χτυπήθηκε από κεραυνό
ενώ επισκεύαζε μια κολόνα.
Δεν είναι περίεργο, ώσπου να δεις αυτό.
ΑΣΤΥΝΟΜΙΚΟ ΤΜΗΜΑ ΜΑΝΙΛΑ ΥΠΟΘΕΣΗ ΥΠ' ΑΡ. 402
Τέσσερα περιστατικά ηλεκτροπληξίας.
Όλα ατυχήματα, όλα μέσα σε τέσσερις μήνες.
Στο ίδιο χωριό.
Παραείναι σύμπτωση.
Ήξερα ότι θα αρχίσεις να σκαλίζεις εδώ, μικρή Τρέσε.
Νούνο, τα ατυχήματα εδώ στο Λίβγουελ…
Δεν έχουν να κάνουν όλα με ηλεκτροπληξία, αν θες τη γνώμη μου.
Ακούω διάφορες φήμες για κόσμο
που προσεύχεται παραπάνω τελευταία.
Και δεν εννοώ στην εκκλησία.
Προσπαθούν να συνεχίσουν να ζουν ευτυχισμένα
ενώ προχωράνε σταθερά.
Και σε ποιον προσεύχονται;
Ας πούμε ότι ακόμα γυρεύουν τις απαντήσεις από τα ουράνια.
Μπορεί να χρειαστείς λίγη μαγεία για να ανοίξεις τα σύννεφα.
Μην πας πολύ μακριά, Νούνο, μήπως σε ξαναχρειαστώ.
Ποτέ δεν πάω.
Υπήρχε αυτό στα άλλα θύματα, αστυνόμε;
Δεν ήταν στην αναφορά της νεκροψίας.
Μπορώ να ρωτήσω.
Μην μπαίνετε στον κόπο.
Πάντα ήθελα να διαμαρτυρηθώ για τον λογαριασμό ρεύματος.
Αλεξάντρα Τρέσε, εκπλήσσομαι που σε βλέπω εδώ τόσο αργά.
Βέβαια, η δουλειά σας σας κρατά ξύπνιους τις νύχτες.
Όχι περισσότερο από σένα, Μπαγκιόν Λέκτρο.
Ειδικά αφού βρήκα τη σφραγίδα του γιου σου σε ένα πτώμα στο Λίβγουελ.
Δεν μ' αρέσει αυτό που υπονοείς δις Τρέσε.
Ξέρω τους κανόνες.
Η οικογένειά μας δεν ανακατεύεται στη διακίνηση ψυχών.
Ακόμα κι αν θυσιάστηκαν στο όνομά σας;
Ξέρω πώς λειτουργεί η οικογένειά σας.
Δεν έχετε ελεύθερη πρόσβαση στους πολίτες.
Όχι όσο είμαι εδώ.
Μη με μπερδεύεις με κανέναν γερο-επιβήτορα, Αλεξάντρα.
Η ισορροπία που εγώ κι ο πατέρας σου προσπαθήσαμε
απεγνωσμένα να κρατήσουμε έχει χαθεί.
Γι' αυτό εσύ κι ο γιος σου
ξαναγυρεύετε θυσίες τόσα χρόνια μετά;
Ο γιος μου, η φυλή μου, η οικογένειά μου δεν σε αφορούν.
Μείνε μακριά απ' τους δικούς μου, αλλιώς το επόμενο πτώμα
με τη σφραγίδα του γιου σου θα είναι του ίδιου.
Ακροβατείς σε τεντωμένο σκοινί, μικρή Τρέσε.
Ο πατέρας σου θα σεβόταν την εξουσία μου.
Στο μεταξύ, εσύ αφήνεις το πουλάρι του Αρμάναζ
ανεξέλεγκτο στους δρόμους της Μανίλα.
Ναι!
Σίγουρα θα είναι εδώ;
Αν υπάρχει άξιος ανταγωνισμός…
Δεν χάνει ποτέ κούρσα.
Μόνο μην ξεχάσετε τη συμφωνία μας.
Μην ανησυχείς για μας. Κοίτα μόνο τον δρόμο.
Και φρόντισε να έχεις το έπαθλό μας στο τέρμα.
Τι λες για μια κούρσα;
Εξαρτάται.
Τι λες για μια πρόκληση;
Δεν έχω απορρίψει ποτέ καμία.
Ο νικητής παίρνει έπαθλο.
Καιρό έχω να το ακούσω αυτό.
Πρώτα πρέπει να κερδίσεις.
Λάβετε θέσεις, έτοιμοι…
Όποτε είστε έτοιμες, κορίτσια.
Το μαλλί σου πρόσεξε.
Μόλις ξεκινήσουμε, δεν υπάρχει επιστροφή.
Τώρα!
-Ναι. -Ναι.
Έκλεψες!
Έκανες μάγια, έκανα κι εγώ.
Δίκαιο μου ακούγεται.
Δεν χάνω από κατώτερους ανθρώπους!
Κι όμως έχασες, οπότε μου χρωστάς έπαθλο.
Είμαι ο Μαλίκσι, πρίγκιπας των Τικμπάλανγκ.
Δεν σου χρωστάω τίποτα.
Λάθος μου που πίστεψα ότι ένας πρίγκιπας των Τικμπάλανγκ
θα τιμούσε τον κώδικα της κούρσας.
Ο πατέρας σου θα απογοητευτεί.
Μόνο για τον κώδικα της φυλής μου.
Πάρε το έπαθλό σου.
Δεν είναι παρά ένα μπιχλιμπίδι.
Αγόρια, πήρε ο Λέκτρο.
Λέει ότι θέλει να κάνει συμφωνία.
Θα τον επισκεφτούμε μόλις αφήσουμε την Κορίν.
Δεν θυμάσαι τίποτα, έτσι;
Τίποτα.
Όχι αφότου ο Τζέι Πι δέχτηκε την κούρσα.
Και μετά εμφανίστηκες εσύ.
Δεν ξέρω. Είναι λες και…
Κάποιος να σου έκανε μάγια;
Κάτι τέτοιο, ναι.
Θα γίνει καλά το αγόρι μου;
Το νοσοκομείο λέει ότι θα αναρρώσει σύντομα.
Μπορείς να τον επισκεφτείς αφού σε αφήσω.
Βρήκες τίποτα καλό, αφεντικό;
Ναι, ανυπομονούμε να δούμε λίγη δράση.
Ο Μπαγκιόν Λέκτρο έλειπε.
Αν νομίζει ότι θα παίξω το παιχνίδι του, γελιέται.
Κάνει ήδη την κίνησή του, αφεντικό.
Όχι το αμάξι.
Αλεξάντρα Τρέσε, τολμάς να αμφισβητείς τον πατέρα μου, την οικογένειά μου;
Μπαγκιόν Κουλιμλίμ.
Ακόμα το ίδιο κακομαθημένο παιδί.
Μόνο εσύ θα κακομάθεις όταν σε κάψω, Τρέσε.
Τελείωσε, Αλεξάντρα.
Δεν μπορεί να σε προστατέψει ο πατέρας σου.
Πώς είσαι, μικρή Τρέσε;
Συγγνώμη που άργησα. Έπεσα στην κίνηση.
Κάλλιο αργά παρά ποτέ, Νούνο.
Γείωσέ τον!
Ευχαριστώ για τη βοήθεια.
Με ξέρεις.
Δεν χάνω ευκαιρία να βγάλω το άχτι μου στους μεγάλους.
Πρόσεχε, όμως, ποιον θα ενοχλήσεις.
Δεν μπορείς να είσαι σίγουρη για τον Κάτω Κόσμο τελευταία.
Έχει κανείς ψιλά;
Γιατί μάλλον θα πάρουμε το μετρό.
Καφέ, αφεντικό;
Ευχαριστώ, Χανκ.
Καλημέρα, κορίτσια. Σας άρεσε το έπαθλό σας;
-Ναι. -Πες το κι έτσι.
Κάτσε, εμείς ήμασταν το έπαθλο της κούρσας;
Νιώθω σαν αντικείμενο.
Μιλώντας για τρόπαια, ο Μάρκο στέλνει χαιρετίσματα.
Ήθελε να σ' ευχαριστήσει που έφερες πίσω την κοπέλα.
Ζήτησε και το νούμερο σου για να σ' το πει προσωπικά.
Μάλλον του αρέσεις, αφεντικό.
Σου είπα να μείνεις έξω από τις υποθέσεις μου, Αλεξάντρα.
Καλημέρα, Μπαγκιόν Λέκτρο.
Έχουμε και πόρτα.
Φέρθηκες ευγενικά στους Τικμπάλανγκ,
αλλά όχι σε μένα και τον γιο μου;
Η ευγένεια τελείωσε
όταν ο Μπαγκιόν Κουλιμλίμ μού επιτέθηκε.
Τότε θα πληρώσεις για το παράπτωμά σου, Αλεξάντρα Τρέσε.
Έρχεται καταιγίδα.
Κι όταν έρθει, μην περιμένεις βοήθεια από τη φυλή μου.
Δεν βασίζομαι σε σένα, Λέκτρο.
Ό,τι καταιγίδα κι αν είναι,
θα είμαστε έτοιμοι.
Υποτιτλισμός: Κατερίνα Τριανταφύλλου